CELEX: 62009CN0322
Language: hu
Date: 2009-08-12 00:00:00
Title: C-322/09. P. sz. ügy: Az Elsőfokú Bíróság (első tanács) T-152/06. sz., NDSHT Nya Destination Stockholm Hotell & Teaterpaket AB kontra az Európai Közösségek Bizottsága ügyben 2009. június 9-én hozott ítélete ellen az NDSHT Nya Destination Stockholm Hotell & Teaterpaket AB által 2009. augusztus 12-én benyújtott fellebbezés

26.9.2009   
            
            
               HU
            
            
               Az Európai Unió Hivatalos Lapja
            
            
               C 233/12
            
         Az Elsőfokú Bíróság (első tanács) T-152/06. sz., NDSHT Nya Destination Stockholm Hotell & Teaterpaket AB kontra az Európai Közösségek Bizottsága ügyben 2009. június 9-én hozott ítélete ellen az NDSHT Nya Destination Stockholm Hotell & Teaterpaket AB által 2009. augusztus 12-én benyújtott fellebbezés
   (C-322/09. P. sz. ügy)
   2009/C 233/21
   Az eljárás nyelve: angol
   
      Felek
   
   
      Fellebbező: NDSHT Nya Destination Stockholm Hotell & Teaterpaket AB (képviselők: M. Merola és L. Armati avvocati)
   
      A másik fél az eljárásban: az Európai Közösségek Bizottsága
   
      A fellebbező kérelmei
   
   
               —
            
            
               A Bíróság a megfellebbezett ítéletet teljes egészében helyezze hatályon kívül;
            
         
               —
            
            
               a Bíróság a Destination Stockholm által a T-152/06. sz. ügyben benyújtott keresetet nyilvánítsa elfogadhatónak és megalapozottnak, következésképpen pedig adjon helyt az első fokon előterjesztett kereseti kérelmeknek;
            
         
               —
            
            
               a Bíróság a Bizottságot kötelezze a költségek viselésére.
            
         Másodlagosan:
   
               —
            
            
               a Bíróság a megfellebbezett ítéletet teljes egészében helyezze hatályon kívül és a Destination Stockholm által a T-152/06. sz. ügyben benyújtott keresetet nyilvánítsa elfogadhatónak;
            
         
               —
            
            
               a Bíróság az ügyet érdemi határozathozatal céljából utalja vissza az Elsőfokú Bírósághoz;
            
         
               —
            
            
               a Bíróság ne határozzon az elsőfokú és a másodfokú eljárás költségeiről.
            
         
      Jogalapok és fontosabb érvek
   
   A fellebbező azt állítja, hogy az Elsőfokú Bíróság a megfellebbezett ítéletben:
   
               —
            
            
               tévesen alkalmazta az EK 230. cikket, amennyiben nyilvánvalóan elferdítette a vitatott levelek tartalmát, a feladójuk szándékát és az Elsőfokú Bíróság elé terjesztett bizonyítékokat;
            
         
               —
            
            
               tévesen minősítette a Bizottság által a vitatott intézkedések közös piaccal való összeegyeztethetőségére vonatkozóan kialakított álláspontot ideiglenesnek, továbbá ugyanezzel a kérdéssel kapcsolatban ellentmondásos indokolást fejtett ki;
            
         
               —
            
            
               helytelenül hivatkozott az EK 88. cikk (1) bekezdésére, amikor úgy ítélte meg, hogy a Bizottság olyan kérelmet utasított el, amely arra irányult, hogy a Bizottság megfelelő intézkedéseket javasoljon;
            
         
               —
            
            
               tévesen alkalmazta a 659/1999 rendelet (1) 4., 10. és 13. cikkét, valamint 20. cikkének (2) bekezdését, különösen annak megállapításával, hogy az a körülmény, hogy a Bizottság a vitatott intézkedéseket létező támogatásoknak minősítette, kizárja, hogy a panasz elutasítását vitatni lehessen.
            
         
      (1)  Az EK-Szerződés 93. cikkének alkalmazására vonatkozó részletes szabályok megállapításáról szóló, 1999. március 22-i 659/1999/EK tanácsi rendelet (HL L 83., 1. o.; magyar nyelvű különkiadás 8. fejezet, 1. kötet, 339. o.)